Brett McGurk
Brett H. McGurk (snd 20. aprillil 1973) on Ameerika Ühendriikide diplomaat, advokaat ja õppejõud, kes on riikliku julgeoleku tippametikohtadel töötanud George W. Bushi, Barack Obama ja Donald Trumpi ajal. Aastast 2021 töötab ta president Joe Bideni nõunikuna ning on Rahvusliku Julgeoleku Nõukogu koordinaator Lähis-Ida ja Põhja-Aafrika küsimustes. Oktoobris 2015 nimetas Barack Obama ta presidendi erisaadikuks Islamiriigi-vastase koalitsiooni juures ning ta töötas seal kuni Donald Trump otsustas detsembris 2018 väed Süüriast välja viia. Ta on olnud ka nõunik Iraagi ja Iraani asjades. Aastatel 2014–2016 juhtis ta salajasi kõnelusi, mis viisid vangide vahetamiseni ja nelja ameeriklase vabastamiseni Iraanist. Enne seda oli ta George W. Bushi ajal presidendi erinõunik Iraagi ja Afganistani asjades ning Barack Obama ajal Ameerika Ühendriikide suursaadik Iraagis.